ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660044418

ขอให้ปรับปรุงการให้บริการของเจ้าหน้าที่ สำนักงานเขตบางขุนเทียน ถนนพระราม 2 เขตบางขุนเทียน  กรุงเทพมหานคร เนื่องจากวันที่ 13 กุมภาพันธ์ 2566 เวลาประมาณ 10.00 น. ผู้ร้องได้เข้าไปติดต่อสถานที่ดังกล่าวเกี่ยวกับการลงทะเบียนเบี้ยยังชีพผู้สูงอายุ โดยมีเจ้าหน้าที่ เพศหญิง (ทราบชื่อ) อายุประมาณ 30 ปี สีผิวดำแดง เป็นผู้รับเรื่องโดยได้มีการลงทะเบียนดังกล่าวและให้เอกสารในการลงทะเบียน มีการระบุการลงทะเบียนในส่วนของวันเดือนปีเกิด คือ วันที่ 7 มีนาคม 2506 ซึ่งตรงกับวันเกิดของผู้ร้อง และในเอกสารระบุว่า เงินดังกล่าวจะเข้าในวันที่ 10 ตุลาคม 2566 แต่ผู้ร้องได้มีการตรวจสอบเป็นระยะๆ ซึ่งเงินดังกล่าวไม่ได้เข้าแต่อย่างใด จนกระทั่งวันที่ 18 ตุลาคม 2566 เวลาประมาณ 10.00 น. ผู้ร้องได้มีการติดต่อสอบถาม กรณียังไม่ได้รับเงิน โดยติดต่อผ่านทางโทรศัพท์ หมายเลขโทรศัพท์ 0 2416 5406 ซึ่งมีเจ้าหน้าที่เพศชายรับสาย (ไม่ทราบชื่อ-นามสกุล) เป็นผู้รับเรื่อง โดยขอหมายเลขบัตรประจำตัวประชาชนของผู้ร้อง เพื่อตรวจสอบข้อมูลผ่านทางระบบ แต่ในระบบแจ้งว่า ได้มีการลงวันเกิดของผู้ร้อง เป็น วันที่ 8 มีนาคม 2506 จึงทำให้ไม่สามารถรับเงินได้ โดยเจ้าหน้าที่เพศชาย (เพียงกล่าวอ้างถึงเท่านั้น ไม่ได้ร้องเรียนแต่อย่างใด) โดยแจ้งว่า เงินดังกล่าวจะนำไปสมทบในเดือนถัดไป ซึ่งเรื่องดังกล่าว ทำให้ผู้ร้องไม่พอใจเป็นอย่างมาก และเกรงว่าจะไม่ได้รับเงินเบี้ยยังชีพฯ จึงประสงค์ให้หน่วยงานที่เกี่ยวข้องปรับปรุงการให้บริการของเจ้าหน้าที่เพศหญิง ผู้รับเรื่องต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata